KOMISSION ASETUS (EY) N:o 346/95, annettu 21 päivänä helmikuuta 1995, erityistuen myöntämisestä durumvehnän tuotantoon Ranskassa



Virallinen lehti nro L 040 , 22/02/1995 s. 0001 - 0002



KOMISSION ASETUS (EY) N:o 346/95, annettu 21 päivänä helmikuuta 1995, erityistuen myöntämisestä durumvehnän tuotantoon Ranskassa EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92 (1), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, ja erityisesti sen 12 artiklan, sekä katsoo, että durumvehnätuotannon tietyn tason varmistamiseksi Ranskassa perinteisten tuotantoalueiden ulkopuolella on asetuksessa (ETY) N:o 1765/92 säädetty erityistuen myöntämisestä departementeissa, joissa on ollut ennen uudistusta vakaa durumvehnän tuotanto; olisi laadittava luettelo näitä perusteita vastaavista departementeista, erityistukea on myönnetty 50 000 hehtaarin enimmäismäärän rajoissa, jotta vältettäisiin durumvehnällä kylvettyjen alojen liiallinen laajeneminen; olisi annettava tämän enimmäismäärän hallintaa koskevat yksityiskohtaiset säännöt, tämän asetuksen soveltamiseksi olisi täydennettävä tietoja, joita vaaditaan tiettyjä yhteisön tukijärjestelmiä koskevan yhdennetyn hallinto- ja valvontajärjestelmän soveltamista koskevista yksityiskohtaisista säännöistä 23 päivänä joulukuuta 1992 annetussa komission asetuksessa (ETY) N:o 3887/92 (2), sellaisena kuin se on muutettuna asetuksella (EY) N:o 229/95 (3), ja tiedoista, jotka jäsenvaltioiden on toimitettava tiettyjen peltokasvien viljelijöitä koskevan tukijärjestelmän osalta 29 päivänä kesäkuuta 1993 annetussa komission asetuksessa (ETY) N:o 1664/93 (4) ja viljan, kuivarehujen ja rasvojen yhdistetty hallintokomitea ei ole antanut lausuntoaan puheenjohtajansa asettamassa määräajassa ON ANTANUT TÄMÄN ASETUKSEN: 1 artikla 1. Asetuksen (ETY) N:o 1765/92 4 artiklan 5 kohdassa tarkoitettu erityistuki myönnetään 50 000 hehtaarin rajoissa liitteessä tarkoitetuille departementeille kokonaisuudessaan. 2. Edellä 1 kohdassa tarkoitettua tukea myönnetään kaikille asetuksen (ETY) N:o 1765/92 2 artiklassa tarkoitettuun peltokasvien viljelyä koskevaan korvaukseen oikeutetuille viljelyaloille, joilla viljellään durumvehnää ja jotka sijaitsevat yhdellä kyseisistä departementeista. 3. Durumvehnälle myönnettävän erityistuen myöntämiseksi asetuksen (ETY) N:o 3887/92 4 artiklassa tarkoitetussa pinta-alatukihakemuksessa on mainittava kaikki durumvehnällä viljeltyjen alojen tunnistamisen mahdollistavat seikat. 4. Jos 2 kohdassa mainittuja perusteita vastaavien durumvehnäalojen kokonaismäärä, joista on jätetty erityistukihakemukset, on suurempi kuin 1 kohdassa esitetty enimmäismäärä, vähennetään erityistukeen oikeutettuja aloja samassa suhteessa ennen asetuksen (ETY) N:o 1765/92 2 artiklan 6 kohdan ensimmäisessä luetelmakohdassa tarkoitettuja vähennyksen mahdollista soveltamista. 2 artikla Jäsenvaltioiden on ilmoitettava asetuksen (ETY) N:o 1664/93 puitteissa pyydetyssä tietoja sisältävässä taulukossa tässä asetuksessa tarkoitetut durumvehnää koskevat tiedot. 3 artikla Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan markkinointivuodesta 1995/1996 lähtien. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä helmikuuta 1995. Komission puolesta Franz FISCHLER Komission jäsen (1) EYVL N:o L 181, 1.7.1992, s. 12 (2) EYVL N:o L 391, 31.12.1992, s. 36 (3) EYVL N:o L 27, 4.2.1995, s. 3 (4) EYVL N:o L 158, 30.6.1993, s. 19 LIITE Departementit Aisne Aube Charente Charente-Maritime Cher Deux-Sèvres Essonne Eure Eure-et-Loir Indre Indre-et-Loire Loir-et-Cher Loiret Lot-et-Garonne Maine-et-Loire Marne Nièvre Orne Sarthe Seine-et-Marne Vendée Vienne Yonne Yvelines